Անվան այլ կիրառումների համար տե՛ս՝ Անդերսոն (այլ կիրառումներ)

**Ջեյքոբ Բասիլ Անդերսոն** (անգլ.՝ Jacob Basil Anderson, հունիսի 18, 1990(1990-06-18), Լոնդոն, Միացյալ Թագավորություն), անգլիացի դերասան, երգիչ և կոմպոզիտոր։ Որպես դերասան առավել հայտնի է Գահերի խաղը հեռուստասերիալում մարմնավորած Գրեյ Վորմի դերով, ինչպես նաև *Էպիզոդներ* և *Broadchurch* հեռուստասերիալներում մարմնավորած դերերի շնորհիվ։ Որպես երաժիշտ հանդես է գալիս **Ռալեյ Ռիչի** կեղծանվամբ։ Իր դեբյուտային ալբոմը՝ *You're a Man Now, Boy*, թողարկվել է 2016 թվականին և ստացել է բազմաթիվ դրական արձագանքներ։

Կենսագրություն
--------------

Անդերսոնը ծնվել և մեծացել է Բրիստոլում, Անգլիա։ Հայրն ունի աֆրո-կարիբյան ծագում։ 17 տարեկանում Անդերսոնը տեղափոխվեց Լոնդոն, որպեսզի սկսի իր երաժշտական կարիերան։

Դերասանական կարիերա
-------------------

Անդերսոնը խաղացել է Անգելոյի դերը *4.3.2.1.* ֆիլմում։ Խաղացել է Սայմոնի դերը ITV հեռուստացանցի «Անարդարություն» բրիտանական հեռուստասերիալում։ Կարճ դերերով հանդես է եկել *Outnumbered*, *Skins*, *Comedown* հեռուստասերիալներում։ Ջեյքոբը խաղացել է նաև բազմաթիվ ներկայացումներում, ինչպիսիք են *Dunsinane*(Royal Shakespeare ընկերության համար), *Լիր արքան*, *War Horse*: *Demons Never Die* ֆիլմում խաղացել է Ռիքիի դերը։

2012 թվականին խաղացել է Գրեյ Վորմի դերը Գահերի խաղը հեռուստասերիալում (3-րդ եթերաշրջանում)։ Անդերսոնը շարունակել է իր դերը նաև 4-րդ, 5-րդ, 6-րդ եթերաշրջաններում։ 2013 թվականին Անդերսոնը խաղացել է Քլոե Լաթիմերի ընկերոջ՝ Դին Թոմասի դերը *Broadchurch* հեռուստասերիալում։

Երաժշտական կարիերա
------------------

2006 թվականին երգեց *Typesun*-ի *The PL* երգը։ Նրանք թողարկեցին մեկ այլ երգ 2007 թվականին՝ *Let Me Know* վերնագրով։ Անդերսոնը Plan B-ի հետ ձայնագրեց մի երգ, որը դարձավ Adulthood ֆիլմի սաունդթրեքը։ 2013 թվականին Անդերսոնը պայմանագիր ստորագրեց *Columbia Records*-ի հետ և իր բեմական Ռալեյ Ռիչի անվան տակ թողարկեց 3 երգից բաղկացած *The Middle Child* մինի ալբոմը։ Իր երկրորդ *Black and Blue* մինի ալբոմը թողարկվեց 2014 թվականին։

Անդերսոնը ներշնչվել է *Erykah Badu*-ի, Դեյվիդ Բոուիի, Ջիլ Սքոթի, The Smiths-ի և Սթիվի Ուանդերի աշխատանքով։ 2014 թվականին թողարկվեց իր *Black and Blue* ալբոմի Stronger Than Ever երգի ռեմիքս տարբերակը՝ պրոդյուսեր *M. J. Cole*-ի կողմից։ Երգը օգտագործվել է հեռուստատեսային գովազդներում։ Միացյալ Թագավորության սինգլների հիթ շքերթում երգը զբաղեցրել է 30-րդ հորիզոնականը։ Անդերսոնը աջակցել է *George Ezra*-ին 2015 թվականի Միացյալ Թագավորությունում անցկացվող գարնանային շրջագայության շամանակ։

Անդերսոնի դեբյուտային *You're a Man Now, Boy* ալբոմը թողարկվեց 2016 թվականի փետրվարի 26-ին։

Ծանոթագրություններ
------------------

1. ↑  Bustos, Kristina. «*Game of Thrones* casts Ed Skrein, Jacob Anderson». *Digital Spy*. Hearst Magazines UK. Վերցված է 2014 թ․ հունիսի 6-ին.
2. ↑
3. ↑  Neela Debnath (2015 թ․ փետրվարի 17). «Raleigh Ritchie: Game of Thrones star Jacob Anderson talks about». *The Independent*.
4. ↑  «Jacob Anderson as Simon». Արխիվացված է օրիգինալից 2016 թ․ օգոստոսի 12-ին. Վերցված է 2017 թ․ հուլիսի 5-ին.
5. ↑  «*Games of Thrones* Intros New Black Characters». *Jet*. 2013 թ․ ապրիլի 1. Արխիվացված է օրիգինալից 2013 թ․ մայիսի 11-ին. Վերցված է 2017 թ․ հուլիսի 5-ին. «22-year-old Jacob Anderson will play Grey Worm»
6. ↑  Hibberd, James (2012 թ․ օգոստոսի 20). «*Game of Thrones* casts Daenerys' sexy Stormcrow captain». *Entertainment Weekly*. Արխիվացված է օրիգինալից 2013 թ․ մարտի 19-ին. Վերցված է 2017 թ․ հուլիսի 5-ին.
7. ↑  «New prop images from the House of Black and White, actors on set in Split, and more». *Watchers on the Wall*. 2014 թ․ սեպտեմբերի 11. Վերցված է 2013 թ․ հոկտեմբերի 10-ին.
8. ↑  Seale, Jack (2013 թ․ մարտի 19). «*Broadchurch*: who's the killer». Radio Times. Արխիվացված է օրիգինալից 2013 թ․ մայիսի 4-ին. Վերցված է 2013 թ․ ապրիլի 30-ին. `{{cite news}}`: Italic or bold markup not allowed in: `|publisher=` (օգնություն)
9. ↑  «Introducing... Raleigh Ritchie». *Newsbeat*. 2014 թ․ հունվարի 23. Վերցված է 2015 թ․ մարտի 7-ին.
10. ↑  «George E Z R A on Twitter». *Twitter*.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · ՅուԹյուբ |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Internet Movie Database · ԿինոՊոիսկ · MusicBrainz |
|  |
| 

|  Չափորոշչային վերահսկողություն |
| --- |
|  |
| BNF: 16701908p · GND: 1084143755 · GTAA: 1669257 · ISNI: 0000000418497094 · LCCN: no2018045422 · VIAF: 305230507 · WorldCat VIAF: 305230507 |

 |

 |